இன்று நம்மிடையே நிறைய பொறியாளர்கள் இருக்கிறார்கள். ஒருவரிடம் போய், “Are you a science student?” என்று கேட்டுப்பாருங்களேன். அவர், “No. I am an Engineer/Engineering student” என்று தான் சொல்வார் (மூத்த பொறியாளர்கள் யாராவது நேர்முகத் தேர்வுகளில் இக்கேள்வியைப் பயன்படுத்திப் பார்க்கலாம்). அறிவியலும் பொறியியலும் வேறு வேறு என்று பலர் புரிந்து கொண்டிருக்கிறார்கள்; இன்றைக்கு சமூகத்தில் பொறியாளனுக்கு கிடைக்கும் மதிப்பினால் கூட அப்படி இருக்கலாம். பொறியியல் மாணவர்களுக்கு communication skills இல்லை என்று கவலைப்படுவதற்கு முன், அவர்களுக்கு அறிவியல் நோக்கு இல்லை என்று நாம் கவலைப்பட வேண்டும். அவர்களுக்கு அறிவியலாளனின் பண்புகளை கற்றுக் கொடுக்க வேண்டும்.